Sådan opretter du en Facebook-begivenhed, der skal tiltrække deltagere til jeres åbent hus-arrangement!

1. *Har jeres forening en Facebook-side?*
* Hvis ja: Gå ind på siden, vælg ”Begivenheder” og klik ”Opret begivenhed”.
* Hvis nej: Gå til din startside (dit nyhedsfeed) og vælg ”Begivenheder” i venstremenuen (skal evt. foldes ud). Klik på ”Opret ny begivenhed”.
1. Angiv informationer om tid, sted m.v., og tilføj et banner/billede. Husk at gøre begivenheden offentlig.
2. Skriv en kort introduktionstekst. Her er et eksempel, som I kan bruge:

*”[Dato og tid] støtter vi op om kampagnen* ***Kampsport for Alle*** *i samarbejde med DGI Kampidræt og (jeres forbund). Det gør vi, fordi vi gerne vil vise alle de gode ting ved kampsporten. Hos [navn på jeres forening] arrangerer vi åben træning, og alle er velkomne!*

*Tag din kollega, din ven eller din mor under armen og kom ud og prøv kræfter med [sportsgren]. På* [*DGI Kampidræts Facebook-side*](https://www.facebook.com/DGIkampidraet) *kan du følge historier fra kampsportsklubber rundt omkring i landet, og på DGI’s hjemmeside for Kampsport for Alle kan du læse mere om kampagnen:* [*https://www.dgi.dk/kampidraet/kampidraet/arrangementer/kampsport-for-alle*](https://www.dgi.dk/kampidraet/kampidraet/arrangementer/kampsport-for-alle)”

1. Tilføj tilmeldingslink, hvis I har et tilmeldingssystem ifm. træningen: [link til tilmelding]
2. Gør [DGI Kampidræt](https://www.facebook.com/DGIkampidraet) samt [jeres forbund] til medorganisator. Så kommer I frem på DGI Kampidræts og forbundets Facebook-sider
3. Del jeres begivenhed ved at slå den op i Facebook-grupper, f.eks. lokale grupper (*mange byer og kommuner har lokale Facebook-grupper*), kampsportsspecifikke grupper m.m.

Har I allerede en Facebook-side for jeres forening, bliver begivenheden automatisk slået op på siden som opslag. Det er dog en god idé løbende at gøre folk opmærksomme på, at begivenheden eksisterer. Link f.eks. til begivenheden nogle gange henover et par måneder, og opfordr folk til at klikke ’’deltager eller interesseret’’.

I kan også få hjælp fra jeres egne medlemmer. Bed dem om at dele begivenheden på deres egen Facebook-profil og bed dem om at ”tagge” familiemedlemmer, venner mfl. Ydermere kan I bede dem om at tage folk med på dagen for åbent-hus-arrangementet.